section_heading: Povijest
paragraph_text: Nizozemci u kontakt Unami i Munsee Indijancima dolaze još 1609, a Šveđani 1637. sa skupinom Unalactigo. Svoj prvi ugovor potpisuju s Williamom Pennom, utemeljiteljem Pennsylvanije, koji se odvijao ispod jednog brijesta u selu Shackamaxon, današnji Kensington u okrugu Philadelphia, Pennsylvania. penn želi zemlju steći kupnjom a ne osvajanjem, i za zemlju za njegovu koloniju plaća im 1,200 funti. U kasnija vremena Delavarci neće biti tako sretne ruke. Godine 1720. dolaze pod vlast Irokeza i postupno ih prema zapadu potiskuju kolonisti, pa 1724 pristižu u područje Alleghenyja i 1742 na Susquehannu. Na poziv Wyandota 1751, oni počinju sebi podizati naselja u istočnom Ohiu, i naskoro veliki dio njih našao se na Muskingumu i drugim pritocima Ohia. Podupirani Francuzima i drugim zapadnim plemenima oslobađaju se irokeške kontrole i staju na stranu nasuprot engleskih naseljenika sve do poznatog ugovora u Greenvilleu (1795; Treaty of Greenville), koji je uslijedio nakon bitke na Fallen Timbersu (Battle of Fallen Timbers). Ugovor potpisuju plemena Wyandot, nekoliko bandi Delaware Indijanaca, Shawnee, nekoliko bandi Ottawa, Chippewa, nekoliko bandi Potawatomi Indijanaca, nekoliko bandi Miami Indijanaca, Wea, Kickapoo i pleme Kaskaskia.